 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ክልል ትግራይ ብሰንኪ ኮሮናቫይረስ ዝተፈጠረ ስንባደ 8 ጉንቦት 2020 ኣብ ትግራይ ኮሮናቫይረስ ዝተረኸቦ ወላ ሓደ ሰብ የለን ዝብል ንኣዋርሕ ዝፀነሐ ሰናይ ዜና ንብዙሓት ኣብቲ ፈለማ ዘካይድዎ ዝነበረ ጥንቃቐ ገዲፎም ሸለል ክብሉ ኣሻዲንዎም ብኣንፃሩ ድማ ትማሊ ኣርብዓተ ሰባት እቲ ቫይረስ ተረኺብዎም ዝብል ጥላል ሓበሬታ ምስተሰምዐ ንብዙሓት ኣሰንቢዱዩ ካብ ጅቡቲ ዓበይቲ መካይን ሽኮር ኣእኻል ፋሓምን ነዳድን ፅዒነን ይኣትዋ ኣብ ጅቡቲ ድማ እቲ ቫይረስ ብናህሪ ይላበድ ምስ ምህላዉ ናብ ትግራይ ብመራሕቲ መካይንን ሓገዝቶምን ኣቢሉ ክኣቱ ከምዝኽእል ብዙሓት ሓበሬታ ይህቡ ነይሮም መራሒ ሓይሊ ዕማም ትግራይ ካብ ጅቡቲ ብመሬት ዓፋር ኣቢሎም ንዝመፅኡ መራሕቲ ዓበይቲ መካይን ሽኸት ሓሊፎም መሬት ትግራይ ምስ ረገፁ ብጥቡቕ ሓለዋ ናብቲ ዘራግፍሉ መቐለ ከባቢ ቀበሌ 05 ዓጂቦም ብምውሳድን ካብ ቀፅሪ እቲ መራገፊ ከይወፅኡ ብምግባርን ይከላኸል ምህላዉ ክገልፅ ፀኒሑ ኣብዚ ድማ ብርክት ዝበሉ ዕጡቓት ፍሉይ ሓይሊ ፖሊስን ምልሻን ከምዝተዋፈሩ ተገሊፁዩ በዓል ትንሳኤ ኣብ ኣክሱም ተወሺቦም ዘሕልፍዎ ዘለዉ ገያሾ ኤርትራውያን ተቐማጦ መቐለ ኣብ መዓስከራት ንዝርከቡ ስደተኛታት ኤርትራ ሓገዝ ገይሮም እዚ ከምዚ ኢሉ እንከሎ ግና እቶም ትማሊ ኮሮናቫይረስ ከምዘለዎም ብምርመራ ከምዝተረጋገፀ ዝተገለፁ ሰባት ኣርባዕቲኦም ካብ ጅቡቲ ዝመፅኡ እዮም እቲ ዝኸፈአ ድማ እቲ መራሒ መኪና ምስ ስድራኡ ከምዝተራኸበ ቢሮ ሓለዋ ጥዕና ትግራይ ኣረጋጊፁ ኣሎ እሞኸ ደኣ! 